CELEX: 32021D0837
Language: lv
Date: 2021-05-06 00:00:00
Title: Padomes Lēmums (ES) 2021/837 (2021. gada 6. maijs) par nostāju, kas Eiropas Savienībai jāieņem Starptautiskajā tropu kokmateriālu padomē attiecībā uz 2006. gada Starptautiskā nolīguma par tropu kokmateriāliem pagarināšanu

26.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 185/23
               
            
         PADOMES LĒMUMS (ES) 2021/837
         (2021. gada 6. maijs)
         par nostāju, kas Eiropas Savienībai jāieņem Starptautiskajā tropu kokmateriālu padomē attiecībā uz 2006. gada Starptautiskā nolīguma par tropu kokmateriāliem pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. un 207. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     2006. gada Starptautisko nolīgumu par tropu kokmateriāliem (2006. gada ITTA) Savienība noslēdza ar Padomes Lēmumu 2011/731/ES (1), un tas stājās spēkā 2011. gada 7. decembrī.
                  
               
                     (2)
                  
                  
                     Ievērojot 2006. gada ITTA 6. pantu, Starptautiskā tropu kokmateriālu padome (ITTC) ir Starptautiskās tropu kokmateriālu organizācijas (ITTO) augstākā iestāde, kurā piedalās visi ITTO locekļi.
                  
               
                     (3)
                  
                  
                     Ievērojot 2006. gada ITTA 44. panta 1. punktu, nolīgumam jāpaliek spēkā desmit gadus pēc tā stāšanās spēkā, proti, līdz 2021. gada 6. decembrim, ja vien ITTC ar īpašu balsošanu saskaņā ar 12. pantu nenolemj to pagarināt, veikt par to jaunas sarunas vai to izbeigt. Ievērojot 2006. gada ITTA 44. panta 2. punktu, ITTC var nolemt to pagarināt uz diviem termiņiem, proti, uz sākotnēju piecu gadu termiņu un uz papildu trīs gadu termiņu.
                  
               
                     (4)
                  
                  
                     
                        ITTC pieņems lēmumu par 2006. gada ITTA pagarināšanu vai nu tās 57. sesijā, kurai jānotiek 2021. gada novembrī, vai starpsesiju periodā, nerīkojot sanāksmi.
                  
               
                     (5)
                  
                  
                     2006. gada ITTA pagarināšana uz sākotnēju piecu gadu termiņu ir Savienības interesēs, jo ITTO joprojām ir finansiālās atveseļošanās sākumposmā un finanšu arhitektūras reformēšanas procesā.
                  
               
                     (6)
                  
                  
                     Ir lietderīgi noteikt nostāju, kas Savienības vārdā ir jāieņem ITTC attiecībā uz 2006. gada ITTA pagarināšanu,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Starptautiskajā tropu kokmateriālu padomē, ir sniegt piekrišanu vai balsot par labu tam, ka 2006. gada Starptautisko nolīgumu par tropu kokmateriāliem pagarina uz sākotnēju piecu gadu termiņu.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 6. maijā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums 2011/731/ES (2011. gada 8. novembris) par to, lai Eiropas Savienības vārdā noslēgtu 2006. gada Starptautisko nolīgumu par tropu kokmateriāliem (OV L 294, 12.11.2011., 1. lpp.).